Anjing Pomerania

**Anjing Pomerania**, **pomerania**, atau ***pomeranian*** ialah satu baka anjing daripada jenis spits yang dinamai sempena rantau Pomerania di Poland barat laut dan di Jerman timur laut di Eropah Tengah. Sebagai baka yang dikelaskan sebagai baka anjing mainan oleh sebab saiz kecilnya, anjing Pomerania diturunkan daripada anjing jenis spits lebih besar, khususnya spits Jerman.

Baka ini telah dipopularkan oleh sebilangan pemilik diraja sejak abad ke-18. Ratu Victoria memiliki seekor anjing Pomerania yang khususnya kecil dan hasilnya, keragaman lebih kecil menjadi popular secara keseluruhan. Semasa hayat Victoria sahaja, saiz baka ini menurun sebanyak 50%. Setakat tahun 2017, dalam sebutan angka pendaftaran, sekurang-kurangnya sejak tahun 1998, baka ini telah ditempatkan sesama lima puluh baka paling popular di Amerika Syarikat, dan fesyen semasa untuk anjing kecil telah meningkatkan kepopularannya di seluruh dunia.

## Penampilan
Anjing Pomerania ialah anjing kecil yang berukuran seberat  dan berdiri setinggi  pada paras kelasa. Ia merupakan anjing padat namun tegap dengan lapis bulu bertekstur lebar dengan ekor amat berjumbai yang terletak tinggi-tinggi dan merata. Lapis bulu atasnya membentuk lingkaran bulu di sekeliling leher, yang kerananya baka ini cukup terkenal, dan di ia juga mempunyai jumbai bulu pada sukuan belakang.

Contoh-contoh terawal bagi baka ini berwarna putih atau kadang-kadang perang atau hitam. Ratu Victoria mengadopsi seekor anjing Pomerania merah kecil pada tahun 1888, yang menyebabkan warna itu menjadi *trend* fesyen menjelang penghujung abad ke-19. Pada zaman moden, anjing Pomerania terdapat dengan pelbagai warna bagi mana-mana baka anjing, termasuk putih, hitam, perang, merah, jingga, krim, biru, sabel, hitam dan sawo matang, perang dan sawo matang, berbintik, *brindle*, berwarna-warni, dan *merle* biru, serta gabungan warna-warna itu. Warna paling umum merupakang jingga, hitam, dan krim/putih.


Pomeranian Thank You.jpg|Anjing Pomerania berwarna krim
Pomeranian orange sable 600.jpg|Anjing Pomerania sabel jingga
Tri-colored-pom-fuzzybutt.jpg|Anjing Pomerania triwarna
Pomeranian orange-sable Coco.jpg|Anjing Pomerania sabel merah
Pomeranian.jpg|Anjing Pomerania hitam
White Pomeranian.jpg|Anjing Pomerania putih
Black-tan-pom.jpg|Anjing Pomerania hitam dan sawo matang
Chocolate-pom.jpg|Anjing Pomerania coklat
Tanpomeranian.jpg|Anjing Pomerania sawo matang


## Tingkah laku

Anjing Pomerania berwaspada dan menyedari perubahan di persekitarannya dan salakan terhadap rangsangan baharu dapat berkembang menjadi tabiat salakan secara berlebihan dalam sebarang situasi. Ia agak kuat mempertahankan wilayah, lantas mungkin menyalak apabila mendengar bunyi luaran.

## Kesihatan
Sebuah kajian United Kingdom mendapati jangka hayat sebanyak 12.2 tahun untuk anjing Pomerania. Sebuah kajian Jepun tentang data perkuburan haiwan peliharaan pula mendapati jangka hayat sebanyak 14 tahun, yang kurang daripada purata 15.3 tahun untuk baka silang yang lebih ringan daripada . Anjing Pomerania cenderung terhadap sebilangan keadaan kesihatan yang tipikal bagi baka mainan kecil. Isu ortopedik lazim termasuk kehelan tempurung lutut, iaitu bilamana tempurung lutut terkehel, kadang-kadang memerlukan pembetulan dalam kes sederhana hingga parah; dan trakea runtuh, iaitu keadaan yang membawa kepada batuk dan mungkin memerlukan pengurusan atau pembedahan veterinar dalam kes parah.

Anjing Pomerania merupakan salah satu baka dengan purata saiz perinduk terkecil, dengan pelbagai sumber yang memberikan bilangan antara 1.9 dengan 2.7 anak anjing ekor setiap perinduk.

### Keadaan dermatologi
Anjing Pomerania cenderung dengan ketara terhadap alopesia X sehingga membentuk 79.3% daripada beban kes klinik rujukan di Jepun dan 26.5% daripada beban kes alopesia endokrin di Amerika Syarikat.

### Keadaan rangka
Sebuah kajian di England mendapati bahawa prevalens kehelan tempurung lutut ialah 6.5% pada anjing Pomerania, prevalens tertinggi antara semua baka dalam kajian itu. Sebuah kajian Amerika Syarikat mendapati nisbah kemungkinan sebanyak 18.6 berbanding dengan baka silang. Sebuah lagi kajian di Amerika Syarikat mendapati bahawa anjing Pomerania merangkumi 9.3% daripada beban kes. Di Thailand, prevalensnya didapati setinggi 75% dalam sebuah kajian dan terdapat 28.9% beban kes dalam sebuah lagi kajian.

### Keadaan gastrousus
Sebuah kajian di Amerika Syarikat mendapati prevalens sebanyak 0.29% untuk pirau portosistemik kongenital dengan nisbah kemungkinan sebanyak 5.6 berbanding dengan anjing baka kacuk.

Sebuah kajian Jepun mendapati bahawa anjing Pomerania cenderung dengan ketara terhadap mukosele pundi hempedu dengan nisbah kemungkinan sebanyak 7.74 berbanding dengan populasi kes rujukan keseluruhan.

### Keadaan neurologi
Dalam kajian-kajian kes bagi subkehelan atlantoaksis, anjing Pomerania didapati merangkumi 10.6% daripada jumlah kes di Jepun, 46.7% di United Kingdom, dan 10.5% dan 6.5% di Amerika Syarikat.

### Keadaan lain
Anjing berwarna *[[merle (warna bulu pada anjing)|merle]]* mungkin mengalami kepekakan ringan hingga teruk, kebutaan, peningkatan tekanan intraokular, ametropia, mikroftalmia, dan koloboma. Anjing *merle* yang dilahirkan daripada induk-induk yang kedua-duanya juga anjing *merle* mungkin sebagai tambahan mempunyai keabnormalan sistem rangka, sistem jantung, dan sistem pembiakan.

Dalam kajian-kajian kes tentang klinik-klinik rujukan bagi keruntuhan tenggorokan, anjing Pomerania merangkumi 6%, 13.5%, dan 16.7% daripada tiga beban kes rujukan di Amerika Syarikat dan 11.9% daripada beban kes rujukan di Korea Selatan. Dalam sebuah kajian Australia tentang populasi kes rujukan, anjing Pomerania mempunyai prevalens 9.3%.

Satu lagi kecelaruan lazim pada anjing Pomerania jantan ialah kriptorkidisme. Ini adalah apabila salah satu atau kedua-dua buah zakar tidak turun ke dalam skrotum. Ini dirawat melalui pembedahan pembuangan buah zakar tertahan.

Di China, 54.6% daripada jumlah anjing Pomerania yang menghadiri klinik veterinar adalah obes.

## Sejarah

### Asal usul

Anjing Pomerania dianggap sebagai keturunan spits Jerman. Baka ini disangkakan telah memperoleh namanya sempena kawasan yang dikenali sebagai Pomerania yang terletak di Poland utara dan di Jerman utara di sepanjang Laut Baltik. Walaupun bukan asal usul baka, kawasan ini disebut sebagai lokasi pembiakbakaan yang membawa kepada jenis asli anjing Pomerania. Pendokumenan yang betul kurang sehingga pengenalan baka ini ke United Kingdom.

Rujukan tercatat moden awal kepada baka anjing Pomerania adalah dari 2 November 1764, dalam masukan diari dalam *Boswell on the Grand Tour: Germany and Switzerland* karya Boswell James. "Lelaki Perancis itu mempunyai seekor anjing Pomerania bernama Pomer yang sangat digemari olehnya." Anak-anak kepada seekor anjing Pomerania dan seekor serigala yang dibiakbakakan oleh seorang saudagar haiwan dari London dibincangkan dalam *[[A Tour in Scotland, 1769|A Tour in Scotland]]* karya Thomas Pennant dari tahun 1769.

Dua orang anggota keluarga diraja British mempengaruhi evolusi baka ini. Pada tahun 1767, Ratu Charlotte, raja permaisuri kepada Raja George III dari Great Britain, membawa dua ekor anjing Pomerania ke England.

Dengan nama Phoebe dan Mercury, anjing-anjing itu digambarkan dalam lukisan oleh Sir Thomas Gainsborough. Lukisan-lukisan ini menggambarkan seekor anjing yang lebih besar daripada baka moden, menurut laporan mempunyai berat sebanyak , namun menunjukkan trait-trait moden seperti lapis bulu lebat, telinga, dan ekor melingkar ke atas belakang.

Ratu Victoria, cucunda kepada Ratu Charlotte, juga seorang penggemar dan menubuhkan sebuah kenel pembiakbakaan besar. Salah seekor anjing kegemaran baginda ialah anjing Pomerania sabel merah agak kecil yang mungkin dinamai "Windsor's Marco" dan dilaporkan hanya berukuran seberat . Semasa baginda pertama kali mempamerkan Marco pada tahun 1891, ini menyebabkan anjing Pomerania jenis lebih kecil menjadi popular serta-merta dan para pembiak baka mula memilih spesimen-spesimen lebih kecil sahaja untuk dibiakbakakan. Semasa hayat baginda, saiz baka anjing Pomerania dilaporkan telah menurun sebanyak 50%. Ratu Victoria berusaha untuk mengubah dan mempromosikan baka anjing Pomerania dengan mengimport anjing Pomerania lebih kecil dengan warna berlainan dari pelbagai negara Eropah untuk ditambahkan ke dalam program pembiakbakaan baginda. Pemilik diraja semasa tempoh ini juga termasuk Joséphine de Beauharnais, isteri kepada Napoleon I dari Perancis, dan Raja George IV dari United Kingdom.

Kelab baka pertama didirikan di England pada tahun 1891 dan piawaian baka pertama ditulis tidak lama selepas itu. Ahli pertama baka ini didaftarkan di Amerika Syarikat kepada American Kennel Club pada tahun 1898 dan ia telah diiktiraf pada tahun 1900.

Pada tahun 1912, dua ekor anjing Pomerania merupakan antara hanya tiga anjing yang terselamat daripada kekaraman RMS ''Titanic''. Seekor anjing Pomerania yang dipanggil "Lady", yang dimiliki oleh Margaret Bechstein Hays, melepaskan diri bersama pemiliknya di dalam bot penyelamat nombor tujuh, manakala Elizabeth Barrett Rothschild membawa anjing peliharaannya untuk mendapatkan keselamatan bersamanya di dalam bot penyelamat nombor enam.

Glen Rose Flashaway memenangi Kumpulan Mainan dalam Pertunjukan Anjing Westminster Kennel Club pada tahun 1926 sebagai anjing Pomerania pertama yang memenangi kumpulan dalam acara Westminster. Masa berlalu sehingga tahun 1988 untuk anjing Pomerania, "Great Elms Prince Charming II", memenangi hadiah Best in Show daripada Westminster Kennel Club.

Dalam piawaian yang diterbitkan pada tahun 1998, anjing Pomerania disertakan dalam piawaian spits Jerman, bersama-sama dengan anjing Kees, oleh Persekutuan Kinologi Antarabangsa.

### Kepopularan
Anjing Pomerania telah menjadi antara baka anjing lebih popular di Amerika Syarikat, tersenarai dengan tekal dalam senarai 20 teratas bagi baka anjing American Kennel Club berdaftar sejak sekurang-kurangnya tahun 1998, apabila ia berada di kedudukan #10; baka ini berada di kedudukan #17 dalam ranking tahun 2011, setelah jatuh sebanyak dua tempat dari kedudukan pada tahun sebelumnya. Pada tahun 2012 dan tahun 2013, ia kekal dalam senarai dua puluh teratas dan berada di kedudukan #19. Pada tahun 2015, baka ini jatuh ke kedudukan #21, kemudian jatuh lagi ke kedududkan #22 pada tahun 2016 dan memegang kedudukan itu sehingga tahun 2024.

Ia tidak tersenarai dalam 20 baka teratas di United Kingdom pada tahun 2007 atau tahun 2008. Di Australia, kepopularannya telah merosot sejak tahun 1986, dengan puncak 1,128 ekor anjing Pomerania yang berdaftar dengan Australian National Kennel Council pada tahun 1987; hanya 285 ekor anjing yang didaftarkan pada tahun 2023.

## Lihat juga
* Anjing riba
* Anjing teman
* Anjing terapi
* Boo
* Spits

## Catatan

## Rujukan

## Bacaan lanjut

* 
*